Valkoinen Koti: Pieniä uudistuksia
Palataan vielä vähän Tukholman matkatuliaisiimme, sillä muutama niistä on vielä esittelemättä. Vanhassa kaupungissa pyöriessämme törmäsimme pieneen sisustustavaraa myyvään liikkeeseen. Liikkeessä ollut ihana myyjäpoika huomasi jossai välissä, että olimme suomalaisia ja vaihtoi palvelukielen suomeksi (ei sillä, ettemme olisi toisella kotimaisella pärjänneet, mutta hän oli ilmeisesti suomalainen), sen lisäksi saimme ihan tuntuvat alennukset ostoksistamme ihan kysymättä. <3 Joskus suomalaisuudesta on siis hyötyäkin. :D Liikkeestä mukaamme lähti kaksi sisustusjulistetta ja vähän jotain muutakin pientä kivaa.
Tätä Martin Kruschen 'Für Neil﻿' -posteria olen jo pidemmän aikaa ihastellut ja nyt sen sitten löysi kodin meiltäkin. Jotenkin tämä on niin ylisuloinen. Taitaa olla tarkoitettu lastenhuoneeseen, mutta minusta menee myös tuossa paikallaan. Ei kaiken tarvitse olla niin vakavaa. Samaa mieltä?
Tarkkasilmäisimmät bongasivat ensimmäisistä kuvista myös jotain muuta uutta. Uutena tulokkaana siis myös tämä Normann Copenhagenin Heima -kynttelikkö. Tätä olen jo aika pitkään himoinnut ja nyt ostin sen Illums Bolighusista itselleni syntymäpäivälahjaksi.
Kerrankin sattui olemaan myös kukkia maljakossa. Neilikat ovat niin kauniita! Kiitos näistä Tanja! :)
Lähettänyt Katriina - Valkoinen Koti klo 16:17
Tunnisteet: kukat, Olohuone, taulut
Tanja H 4. syyskuuta 2012 klo 16.23
Voi olehan hyvä vain. Ja ISO kiitos teille :)
Cinnabaria 5. syyskuuta 2012 klo 12.54
Oli kiva ja erilainen päivä! :)
Anonyymi 4. syyskuuta 2012 klo 18.52
Onpa teillä kivan sävyinen seinä! Osaatko sanoa millä sävyllä se on maalattu? Ja tuo kynttilänjalka on ihana :)
Cinnabaria 5. syyskuuta 2012 klo 12.55
Kiitos sinulle! :) Seinän sävy on Tikkurilan 618X. Löytyy ulkovärikartoista, mutta kuten näkyy sopii myös sisälle. :D
M 4. syyskuuta 2012 klo 22.10
Tosi kivat ostokset, tuosta kynttilänjalasta olen haaveillut kuten myös julisteesta lastenhuoneeseen :) Ostin kuitenkin juuri Muuton The More the Merrier:in, joten ihan heti ei viitsi toista ostaa.. vaikka toisaalta, ehkä niitä "tarvitsee" isoon taloon useamman talven varalle? Heh, menisköhän läpi miehelle.
Cinnabaria 5. syyskuuta 2012 klo 12.56
Oih, mä pitkään pähkäilin tuon More the Merrier:in ja tämän Heiman välillä, mutta otin sitten tämän kuitenkin. :D Mä voisin yrittää ihan samaa perustelua. Kiitos vinkistä! ;)
Onnen Omenia 4. syyskuuta 2012 klo 23.18
Hienoja ostoksia! Ja sehän on vain hienoa, kun on jotain vähän hassua ;) Ei kaiken pidä olla niin vakavaa, se on tylsää :P
Cinnabaria 5. syyskuuta 2012 klo 12.57
Oon samaa mieltä. :D Oon silti aina ajatellut, että jos muu on tylsää, niin on tää "emäntä" ainakin suht lepposa, että tasapainottaa hyvin. :D
S 5. syyskuuta 2012 klo 10.50
kivat ostokset! mulla vierähti pieni ikuisuus Illums Bolighusissa :P
Cinnabaria 5. syyskuuta 2012 klo 12.58
Siellä voisi viettää kyllä vaikka miten pitkään. Meidän piti vaan lähteä hotellille vaipan vaihdolle vähän kesken kaiken, kun neiti päätti jättää hajujäljen peräänsä. ;)
Rouva M 5. syyskuuta 2012 klo 13.54
Ihania kuvia, teillä on niin kaunista. <3 Hei, meillä on seinien maalausprojekti alkamassa, mikäköhän sävy teillä on näissä seinissä? :)
Cinnabaria 5. syyskuuta 2012 klo 15.11
Kiitos ihanainen! <3 Meillä tuo korkea harmaa seinä on maalattu Tikkurilan sävyllä 618x, joka itseasiassa löytyy ulkovärikartoista, mutta ollaan todettu, että sopii aika kivasti myös sisälle. ;) On tosi mukavan haalean harmaa. Kaikki muut seinät onkin maalattu Tikkurilan sävyllä Paperi.
Ginger 5. syyskuuta 2012 klo 14.45
Kivoja ostoksia, posteri sopii tosi hyvin juuri tuohon! :)
Cinnabaria 5. syyskuuta 2012 klo 15.13
Kauns kiitos! <3
Katselin ekaa kertaa blogiasi. Mistä seinällä oleva korkeakiiltoinen kaapisto on? Tykkään siitä kovasti. Kiitos.
Cinnabaria 24. syyskuuta 2012 klo 15.37
Seinällä oleva kaapisto on Ikean Bestå -mallistoa. :) Olen itsekin tykännyt tästä ratkaisusta hurjan paljon. Kaapisto on seinällä vähän kuin taulu. :)